VENDIM
Nr. 347, datë 4.5.2016

PËR SHPRONËSIMIN, PËR INTERES PUBLIK, TË PRONARËVE TË PASURISË SË PALUAJTSHME, PRONË PRIVATE, QË PREKET NGA ZBATIMI I PROJEKTIT “RINDËRTIMI I BANESËS KU U NGRIT FLAMURI NË KORÇË” 

Në mbështetje të nenit 100 të Kushtetutës dhe të neneve 5, pika 1, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, me propozimin e ministrit të Kulturës, Këshilli i Ministrave

VENDOSI:

1. Shpronësimin, për interes publik, të pronarëve të pasurisë së paluajtshme, pronë private, që preket nga zbatimi i projektit “Rindërtimi i banesës ku u ngrit flamuri në Korçë”, miratuar me vendimin nr. 16, datë 30.5.2014, të Këshillit Kombëtar të Restaurimeve. 
2. Shpronësimi bëhet në favor të Drejtorisë Rajonale të Kulturës Kombëtare Korçë.
3. Pronarët e pasurisë së paluajtshme, që shpronësohen, të kompensohen në vlerë të plotë, sipas masës përkatëse që paraqitet në tabelën bashkëlidhur këtij vendimi për pasurinë “truall”, me një vlerë të përgjithshme 3 474 559 (tre milionë e katërqind e shtatëdhjetë e katër mijë e pesëqind e pesëdhjetë e nëntë) lekë. 
[bookmark: _GoBack]4. Vlera e përgjithshme e shpronësimit prej 3 474 559 (tre milionë e katërqind e shtatëdhjetë e katër mijë e pesëqind e pesëdhjetë e nëntë) lekësh të përballohet nga llogaria e veçantë e Ministrisë së Financave pranë Bankës së Shqipërisë, “Fondi i shpronësimeve”.
5. Shpronësimi të fillojë në datën 9 maj 2016.
6. Shpenzimet procedurale, në vlerën 70 000 (shtatëdhjetë mijë) lekë, të përballohen nga buxheti i Ministrisë së Kulturës.
7. Pronarët e konfirmuar nga ZVRPP-ja, sipas listës që i bashkëlidhet këtij vendimi, të kompensohen, për efekt shpronësimi, pasi të kenë paraqitur dokumentacionin e plotë të pronësisë pranë Drejtorisë Rajonale të Kulturës Kombëtare Korçë.
8. Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Korçë, brenda 30 (tridhjetë) ditëve nga data e miratimit të këtij vendimi, në bashkëpunim me Drejtorinë Rajonale të Kulturës Kombëtare Korçë, të fillojnë procedurat për hedhjen e gjurmës mbi hartën treguese të regjistrimit sipas planimetrisë së shpronësimit të miratuar nga kjo drejtori dhe të bëjnë kalimin e pronësisë për pasuritë e shpronësuara në favor të shtetit.
9. Ngarkohen Ministria e Kulturës, Ministria e Financave, Zyra Qendrore e Regjistrimit të Pasurive të Paluajtshme dhe Zyra Vendore e Regjistrimit të Pasurive të Paluajtshme Korçë të ndjekin procedurat e nevojshme për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

KRYEMINISTRI
Edi Rama









LISTA E BASHKËPRONARËVE QË DO TË SHPRONËSOHEN PËR PASURINË PRIVATE QË PREKET NGA NGA ZBATIMI I PROJEKTIT “RINDËRTIMI I BANESËS KU U NGRIT FLAMURI NË KORÇË”, MIRATUAR ME VENDIM TË KËSHILLIT KOMBËTAR TË RESTAURIMEVE 
NR. 16, DATË 30.5.2014

	Nr. rendor
	Emër
	Atësi
	Mbiemër
	Lloji i Pronës
	Sipërfaqe totale e pronës
	Pjesa takuese e pronësisë sipas certifikatës së pronësisë
	Zona kadastrale
	Adresa
	Vlera monetare 
e shpronësimit
	Konfirmim nga ZRPP-ja

	1
	Behar 
	Ali 
	Koçibelli 
	Truall 
	407 m2
	1/6
	8564
	Korçë
	579,093 lekë
	Konfirmuar nga ZRPP-ja 

	2
	Robert 
	Taqo
	Nasto
	Truall 
	407 m2
	1/6
	8564
	Korçë
	579,093 lekë
	Konfirmuar nga ZRPP-ja 

	3
	Servet
	Xhevair 
	Feka
	Truall 
	407 m2
	1/6
	8564
	Korçë
	579,093 lekë
	Konfirmuar nga ZRPP-ja 

	4
	Rebeka
	Kristo
	Shkodrani
	Truall 
	407 m2
	1/6
	8564
	Korçë
	579,093 lekë
	Konfirmuar nga ZRPP-ja

	5
	Shezai
	Shemsi 
	Shehu
	Truall 
	407 m2
	2/6
	8564
	Korçë
	1,158,187 lekë
	Konfirmuar nga ZRPP-ja 

	Vlera totale e shpronësimit: 3,474,559 lekë (tre milionë e katërqind e shtatëdhjetë e katër mijë e pesëqind e pesëdhjetë e nëntë lekë)



